16. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70104/2676 της 13/20 Απριλίου  1977 (ΦΕΚ Β΄ 383) Περί αυξήσεως των αμοιβών των πληρωμάτων επιβατηγών-ακτοπλοϊκών πλοίων. Έχοντες υπ’ όψιν: α)Τας διατάξεις της παρ. 2 του άρθρου 5 του Α.Ν. 3276/1944 «περί συλλογικών συμβάσεων εν τη ναυτική εργασία» ως αντικατεστάθη υπό του άρθρ. 2 του Ν.Δ. 304/1947 β)Την υπ’ αριθ. 59/13-4-77 Πράξιν του Υπουργικού Συμβουλίου. γ)Την μη επίτευξιν συμφωνίας μεταξύ των ενδιαφερομένων επαγγελματικών οργανώσεων δια την ανανέωσιν της ληξάσης την 31-12-76 συλλογικής συμβάσεως εργασίας των πληρωμάτων των επιβατηγών ακτοπλοϊκών πλοίων, αποφασίζομεν: 1.Αυξάνομεν τας προβλεπομένας υπό της από 6ης Μαΐου 1976 συλλογικής συμβάσεως εργασίας πληρωμάτων ακτοπλοϊκών επιβατηγών πλοίων αμοιβάς ως κατωτέρω: α)Τους οριζομένους υπό της παρ. 1 του άρθρ. 1 βασικούς μισθούς κατά 10% από 1ης Ιανουαρίου 1977 και επί πλέον 5% από 1ης Ιουλίου 1977. β)Το προβλεπόμενο υπό της παρ. 2 του άρθρου 1 μηνιαίον επίδομα ακριβείας εις οκτακοσίας δραχμάς (800). γ)Τους μισθούς ασθενείας, περί των οποίων προλβέπει η παρ. 1 του άρθρου 2, εις τα ογδοήκοντα πέντε εκατοστά (85%) του μισθού ενεργείας. δ)Το ημερήσιον αντίτιμον τροφής, περί του οποίου προβλέπει το άρθρον 3, εις εκατό (100) δρχ. ε)Το οριζόμενον υπό της παρ. 1 του άρθρου 5 επίδομα ιματισμού εις πεντακοσίας (500) δραχμάς. στ)Το προβλεπόμενον υπό του άρθρου 8 μηνιαίον επίδομα Κυριακών εις δέκα πέντε εκατοστά (15%) του μηνιαίου βασικού μισθού και ζ)Την υπερωριακήν αμοιβήν του άρθρου 10 εις το 1/8 του 1/24 του μηναίου βασικού μισθού. 2.Αι αυξήσεις χορηγούνται αναδρομικώς από 1ης Ιανουαρίου 1977 πλην της εκ 5% δευτέρας δόσεως της αυξήσεως των βασικών μισθών. 3.Οι όροι της κυρωθείσης δια της 70104/4013/25-5-76 αποφάσεώς μας συλλογικής συμβάσεως εργασίας πληρωμάτων επιβατηγών-ακτοπλοϊκών πλοίων από 6-5-76, τροποποιούμενοι κατά τα εν παρ. 1 και 2 της παρούσης, θα εξακολουθήσουν ισχύοντες. 4.Η παρούσα θα ισχύση μέχρι 31 Δεκεμβρίου 1977 πλην αν μεταξύ των ενδιαφερομένων επαγγελματικών οργανώσεων υπογραφή ενωρίτερον, κατόπιν διαπραγματεύσεων, συλλογική σύμβασις. Η παρούσα δημοσιευθήτω δια της Εφημερίδος της Κυβερνήσεως. 